**PÄÄTÖS** (2 sivua)

suomeksi ja ruotsiksi kalastuskieltoa ja istutuslupaa koskevaan hakemukseen

12.04.2024 Dnro VARELY/2062/2024



**Purmon kalastuskunta**

**-niminen osakaskunta**

Niklas Sjöblom

Ålandsviken 55

68940 LILLBY

040 4168377

HAKIJA Purmon kalastuskunta –niminen osakaskunta, Pedersöre

HAKEMUS Osakaskunta on pyytänyt Varsinais-Suomen elinkeino-, liikenne- ja ympäristökeskuksen kalatalouspalveluilta, että se kieltäisi kalastuslain 7 § tarkoitetun onkimisen, pilkkimisen ja viehekalastuksen omistamassaan **Mossavattnet** -nimisessä järvessä (peruskartta 232110) vuoden 2029 loppuun asti. Järvi on kooltaan 10 ha ja se sijaitsee Purmossa Pedersören kunnassa. Hakija esittää perusteluinaan mm., että se aikoo jatkaa järvellä maksullista virkistyskalastustoimintaa ja istuttaa kaloja. Hakija on hakenut myös istutuslupaa kirjolohelle.

**PÄÄTÖS** Varsinais-Suomen ELY-keskus/rannikon kalatalouspalvelut kieltää kalastuslain 54 § nojalla kalastuslain 7 § tarkoitetun onkimisen, pilkkimisen ja viehekalastuksen hakemuksen mukaisesti. Lisäksi kalatalouspalvelut myöntää kirjolohien istutusluvan. Kalastuskielto ja istutuslupa on voimassa vuoden 2029 loppuun asti seuraavilla ehdoilla:

- Hakijan tulee vuosittain toimittaa rannikon kalatalouspalveluille tiedot alueen kalakannan hoidosta ja sen tuloksista mm. saaliista ja kalastajamääristä sekä liitteen mukaiset istutuspöytäkirjat kaikista suoritetuista istutuksista.

 - Tämä päätös voidaan rannikon kalatalouspalveluiden harkinnasta kumota, mikäli kalastusoikeuden haltija sitä pyytää, hakemuksen perusteena olevat tiedot tai selvitykset osoittautuvat virheellisiksi, kieltoalue menettää merkityksensä virkistyskalastusalueena tai jos yllämainittuja ehtoja ei noudateta.

KÄSITTELYMAKSU (Valtioneuvoston asetus 2024/1215/2023) 110 € (Arvonlisävero 0 %), Käsittelymaksu laskutetaan myöhemmin.

PERUSTELUT Hakemuksen tietoihin perustuen rannikon kalatalouspalvelut katsoo, että tarkoituksena on kalaistutusten hyödyntämisen turvaaminen ja virkistyskalastustoiminnan ylläpitäminen.

SUOSITUS Varsinais-Suomen ELY-keskus/rannikon kalatalouspalvelut suosittaa hakijaa merkitsemään kieltoalueen säänkestävästi maastoon.

OIKEUSOHJEET: Kalastuslain 7§, 54 § ja 74 §.

TIEDOKSIANTOVELVOITE

 Tämän päätöksen vastaanottajan on viipymättä ilmoitettava päätöksestä osakaskunnalle.

MUUTOKSENHAKU Muutosta tähän päätökseen voi hakea valittamalla tai maksun osalta oikaisuvaatimuksella.

Johtava kalatalousasiantuntija Mikko Koivurinta

Kalastusmestari Kyösti Nousiainen

LIITTEET Kartta

 Valitusosoitus ja oikaisuvaatimusosoitus

JAKELU

 Päätösjäljennös maksuitta:

 Pedersören kunnan ilmoitustaulunhoitaja

Norra Kust-Österbottens fiskeriområde –niminen kalatalousalue

Kalastusrajoitus.fi -palvelu

